חוק זכויות החולה (תיקון מס' 13), התשפ"ג–2023
הצעת חוק פרטית, הכנסת ה-25
פורסם: ספר החוקים, חוברת 3032, עמ' 76, 2023-03-29T00:00:00+03:00
החוק מסמיך את מנהלי בתי החולים לקבוע הוראות בדבר איסור או הגבלה של הכנסת חמץ למבנה בית החולים, כולו או חלקו, הנדרשות לשם שמירת כשרות בחג הפסח עבור המאושפזים. קביעת ההוראות תעשה לאחר שהמנהל שקל חלופות אחרות ובהתחשב בזכויות המטופלים ובצורכיהם. המנהל רשאי להתחשב בין היתר בצורכי המלווים של המטופלים והעובדים. בנוסף, החוק קובע כי ההוראות יפורסמו באופן קבוע באתר האינטרנט של בית החולים ואם אין אתר כזה – באתר משרד הבריאות, ובבית החולים יוצבו שלטים בדבר ההוראות. מנהל בית החולים יהיה רשאי להסמיך עובד לשם יידוע על ההוראות. בחוק הובהר כי הוראות  הסדר זה  אינן גורעות מהוראות כל דין הנוגע לכשרות המזון.